NER โชว์กำไรปี 62 โต 11% แตะ 539 ลบ.จ่ายปันผล 0.14 บ.-แจกวอแรนต์สัดส่วน 5:1
NER โชว์กำไรปี 62 โต 11% แตะ 539 ลบ.จ่ายปันผล 0.14 บ.-แจกวอแรนต์สัดส่วน 5:1
NER โชว์กำไรปี 62 โต 11% แตะ 539 ลบ.จ่ายปันผล 0.14 บ.-แจกวอแรนต์สัดส่วน 5:1
24 ก.พ. 2563

บริษัท นอร์ทอีส รับเบอร์ จำกัด (มหาชน) หรือ NER รายงานผลการดำเนินงานประจำปี 2562 มีกำไรสุทธิ ดังนี้

พร้อมกันนี้ บริษัทเตรียมจ่ายปันผลจากงวดดำเนินงานวันที่ 01 ม.ค. 2562 ถึงวันที่ 31 ธ.ค. 2562 เป็นเงินสด 0.14 บาท กำหนดวันที่ไม่ได้รับสิทธิปันผล (XD) 29 เม.ย. 2563 และกำหนดจ่าย 11 พ.ค. 2563
นอกจากนี้คณะกรรมการบริษัทยังมีมติเสนอต่อที่ประชุมสามัญผู้ถือหุ้นประจำปี 2563 เพื่อพิจารณาอนุมัติการออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัท ครั้งที่ 1 (NER-W1) จำนวนไม่เกิน 308 ล้านหน่วย อายุ 2 ปี ให้แก่ผู้ถือหุ้นเดิมของบริษัทตามสัดส่วนการถือหุ้น โดยไม่คิดมูลค่า ในอัตราส่วน 5 หุ้นสามัญเดิม ต่อ 1 ใบสำคัญแสดงสิทธิ โดยมีอัตราการใช้สิทธิ 1 หน่วยต่อหุ้น 1 หุ้นใหม่ ในราคาใช้สิทธิใบสำคัญแสดสิทธิเท่ากับ 1.80 บาทต่อหุ้น
รวมถึงให้เพิ่มทุนจดทะเบียนเป็น 1,001 ล้านบาท จากเดิมที่ 770 ล้านบาท โดยออกหุ้นใหม่ 462 ล้านหุ้น พาร์หุ้นละ 0.50 บาท แบ่งเป็น จัดสรรจำนวน 308 ล้านหุ้น รองรับการใช้สิทธิแปลงสภาพ NER-W1 และจำนวน 154 ล้านหุ้น เป็นการเพิ่มทุนแบบมอบอำนาจทั่วไป (General Mandate) โดยการเพิ่มทุนจะช่วยให้บริษัทมีสภาพคล่องและมีเงินทุนหมุนเวียนเพิ่มขึ้น เพื่อใช้ในการขยายการลงทุนในธุรกิจ รวมทั้งช่วยให้บริษัทมีฐานะทางการเงินที่แข็งแกร่งยิ่งขึ้น
อีกทั้งคณะกรรมการบริษัทยังอนุมัติให้ออกหุ้นกู้ไม่เกิน 2,000 ล้านบาท เพื่อนำเงินไปใช้ในการดำเนินงาน และ/หรือ ขยายธุรกิจและ/หรือ เป็นเงินทุนหมุนเวียนของบริษัท และอนุมัติการการออกและเสนอขายตราสารหนี้ระยะสั้นในรูปแบบของตั๋วแลกเงิน (Bill of Exchange :B/E) ภายใต้วงเงิน ณ ขณะใดขณะหนึ่งไม่เกิน 1,000 ล้านบาท
ทั้งนี้ มีมติให้เรียกประชุมสามัญผู้ถือหุ้นประจำปี 2563 ในวันจันทร์ที่ 20 เมษายน 2563 เพื่อพิจารณาเรื่องดังกล่าว